জানা গেছে, সদ্য সাবেক মেয়র ও আওয়ামী লীগের প্রার্থী শরফুদ্দিন আহমেদ ঝন্টু গত ৫ বছরে রংপুরে উল্লেখযোগ্য কোনও উন্নয়ন করতে পারেননি। তা ছাড়া নিত্যপণ্যসহ গ্যাস ও বিদ্যুতের দাম আকাশচুম্বি হওয়ায় ক্ষমতাসীন দলের প্রতি সারাদেশের মতো রংপুরের মানুষের মধ্যে ক্ষোভ বিরাজ করছে। অপরদিকে জাতীয় পার্টির (জাপা) দু’জন প্রার্থী রয়েছেন। যদিও একজনকে দল থেকে বহিষ্কার করা হয়েছে। স্থানীয় ভোটাররা মনে করেন, দলের কেন্দ্রীয় নেতা আসিফ শাহরিয়ারকে দল থেকে বহিষ্কার করা হলেও এরশাদের পরিবারের সদস্য হিসেবে তিনি জাতীয় পার্টি মোস্তাফিজার রহমান মোস্তফার ভোটে ভাগ বসাবেন। যা জাপা প্রার্থীর জয়ের সম্ভাবনা ক্ষীণ করেছে।